På nuværende tidspunkt er der meget få oplysninger i sagen. Vicepolitiinspektør Torben Jensen siger til TV2/Nord, at man omkring middagstid fik en anmeldelse om frihedsberøvelse af en 19-årig mand i Vendsyssel. Manden skulle angiveligt være tvunget ind i en bil og kort tid efter sat af igen. Den 19-årige er i øjeblikket til afhøring på stationen i Hjørring.

Referat:
I øjeblikket undersøger Nordjyllands Politi en anmeldelse om en frihedsberøvelse af en 19-årig mand.